বিএনএ, বারাসত: অসমের এনআরসি ইস্যুতে বাঙালিদের পাশে দাঁড়ানোর পাশাপাশি মতুয়া ও নমঃশূদ্রদের জন্য পৃথক উন্নয়ন পর্ষদ গঠন করেছেন মুখ্যমন্ত্রী মমতা বন্দ্যোপাধ্যায়। এবার মতুয়া মহাসঙ্ঘের বড়মা বীণাপানিদেবীর জন্ম শতবর্ষ উদ্যাপনকে সামনে রেখে এবং সরকারি অনুষ্ঠানে আগামী ১৫ নভেম্বর গাইঘাটার ঠাকুরনগরে যাচ্ছেন স্বয়ং মুখ্যমন্ত্রী। বিরোধীদের জবাব দিতে তাঁর অনুষ্ঠানে তিন লক্ষের বেশি লোক জমায়েতের টার্গেট নিয়েছে উত্তর ২৪ পরগনা জেলা তৃণমূল কংগ্রেস। এখন জোরকদমে তার প্রস্তুতি শুরু হয়েছে। প্রশাসনিক প্রস্তুতিও তুঙ্গে। জেলাজুড়ে সাজ সাজ রব।